JUMALAN JUOKSUTYTÖT
Hei rakas katsoja, ja tervetuloa seuraamaan ohjelmaamme.
Jumala on keskeinen ollessaan meidän päämme ja kaikki kaikessa.
Hän haluaa olla sitä minun, sinun ja vieraamme elämässä.
Vieraanani tänään on ihmeen ihana Jumalan nainen, Gea Talts.
Jumala on hyvä ja ihmeellinen. Hän on luonut -
kaiken näkemämme kauneuden ja jokaisen meistä - myös sinut.
Näin on. Lisäisin tuohon vielä Jumalan uskollisuuden.
Raamatun mukaan Hän on myös pitkämielinen.
Ilman Häntä emme istuisi nyt tässä, emmekä liioin tekisi tätä ohjelmaa.
Istumme tässä, koska Jumala elää ja on tehnyt ihmeitä elämässämme.
Jotkut saattavat tuntea sinut nimen perusteella, mutta -
voisitko lyhyesti kertoa, kuka olet ja minkä parissa työskentelet?
Kaikki alkaa lapsuudesta.
Ensimmäiset uskon asioihin liittyvät muistikuvani ovat -
ajalta, jolloin kaksoissiskoni ja minä olimme samassa kuvassa -
isovanhempieni kanssa luterilaisen kirkon rippileirillä.
Istuimme siinä heidän vierellään.
Perheessä ei juuri puhuttu uskosta, emmekä käyneet pyhäkoulua.
Mutta muistan elämästäni muutamia raskaita hetkiä.
Kerran, kun äiti ei tullut kotiin silloin kun piti, huolestuin ja -
rukoilin sydämestäni Jumalaa, että Hän auttaisi ja toisi äidin kotiin.
Kukaan ei ollut kertonut Jumalasta, mutta Hän vastasi rukouksiini aina.
Vaikka emme olisi kuulleet Jumalasta, on Hän meidät luonut -
ja istuttanut sydämiimme -
tyhjän kohdan, joka ikävöi Häntä ja tietää Hänen olevan olemassa.
Sitä ei voi kieltää, ja erityisesti lapset voivat tuntea tämän.
Elämän varrella tunne voi heiketä,-
mutta Jumalan ikävöiminen on Hänen meihin luoma ominaisuus.
Jumala kuuli rukouksesi ollessasi vielä lapsi ja varmisti sinulle,-
että on joku, joka kuulee.
Mutta ihan nuorena et kokenut pelastusta, vaan elämä jatkui.
Mieleen tulee eräs yö, jolloin olin huolissani isäni vuoksi.
Rukoilin Jumalaa ja lupasin ryhtyä uskovaiseksi, jos Hän auttaa isää.
Aamun koittaessa isä voi hyvin, mutta minä en täyttänyt lupaustani.
Jumala ei jätä, vaan tekee pitkämielisesti työtä sydämissämme.
Mentyäni yliopistoon, aloin tuntea mielenkiintoa -
Raamatun lukemista kohtaan, ja uskoni alkoi kasvaa.
Veljeni koki pelastumisen ensin ja rukoili perheemme puolesta.
Kiitos kuuluu rukouksille ja Jumalan tekemälle työlle.
Jumala sai veljesi rukoilemaan puolestasi. Ja varmasti -
näit myös hänen elämänsä muuttuvan.
Näin hänessä ilon ja rauhan,-
samoin kuin kaksoissisaressani, joka pelastui kolme vuotta aiemmin.
Näin heidän molempien muuttuneen.
Säteilevät silmät ja uudet olemukset tekivät vaikutuksen.
Pelastuit teistä viimeisenä.
Kuinka pelastumisesi tapahtui ja minkälainen hetki se oli?
Opiskelin Talllinnan yliopistossa, kun vuoden 2000 kesällä -
sain suoraan kadulta kutsun tulla lukemaan Raamattua.
Lähdin, sillä olin alkanut rukoilla ja tutkia Raamattua itsekin.
Sain moniin kysymyksiini vastauksen ja uskoni alkoi vähitellen kasvaa.
Jo marraskuuhun mennessä, tein tietoisen uskonpäätöksen.
Uskoin Jeesuksen kuolleen puolestani kantaen kaikki syntini.
Päätös ei syntynyt tunnekuohussa.
Järjelläni ja sydämelläni päätin ottaa Jeesuksen elämäni Herraksi.
Ja tämä on kantanut sinua jo useamman vuoden.
Olet tehnyt, ja teet parhaillaan -
uskoon liittyvää, Jumalan valtakunnan työtä.
Näin on. Jumalalla on vahva suunnitelma meitä varten.
Raamatun mukaan, kaikki päivämme ovat kirjoitetut Hänen kirjaansa.
Hän valmistaa meitä jo lapsuudesta alkaen.
Teini-iässä roikuin koko aika ja jopa yötä myöten kiinni radiossa.
Nauhoitin ohjelmia öisinkin. Kaksoissisareni kanssa,-
teimme omiakin radio-ohjelmia, joissa hän toimi juontajana, ja -
minä ohjasin ja tallensin.
Tästä oli hyötyä aloittaessani työt kristillisessä Perheradiossa.
Työskentelin siellä 8 vuotta.
Oletkin monelle tuttu niistä ajoista - 8 vuotta on pitkä aika.
Osallistuit monenlaisiin ohjelmiin.
Mitä pidit erityisen mieluisana?
Suuri ilo oli saada tehdä pastori Aare Kimmelin kanssa ohjelmaa -
"Raamattu kannesta kanteen."
Tälläkin hetkellä sitä voi kuulla uusintalähetyksinä.
Raamattukoulun tapaan, 6.5 vuodessa käytiin läpi koko Raamattu -
siihen liittyvine opetuksineen. Se oli minulle kuin lahja!
Uskoni sai vahvan perustuksen, ja olen siitä tosi kiitollinen.
On ihmeellistä kuulla elämästäsi ja Jumalan uskollisuudesta.
Jumala on antanut jokaiselle yksilölliset kyvyt ja lahjat,-
joita Hän painottaa kunkin kohdalla eri tavoin.
Olet saanut Jumalalta erityisen rakkauden Hänen sanaansa kohtaan.
Kerroit tavallaan käyneesi raamattukoulua yli 6 vuotta, ja -
ja näin saaneesi perusteellista sanan opetusta ja lujan pohjan.
Onko Hänen sanansa sinulle tärkein?
Kyllä on. Rakastan Jumalan sanaa, joka on suurin auktoriteettini.
Jos en ole lukenut Raamattua pariin päivään, jotakin puuttuu.
Muutamakin jae päivässä riittää antamaan henkistä ravintoa, ja -
voin taas iloita ja hengittää.
Jumala on johdattanut minua selkeimmin juuri sanansa kautta.
Elämäni vaikeissa risteyskohdissa olen nöyrtynyt Jumalan eteen -
ja itkien kertonut Hänelle, etten tiedä, mitä minun pitäisi tehdä.
Jumala on silloin johtanut sanallaan, jota arvostan suuresti.
Tuota on syytä painottaa, sillä maailmahan on täynnä sanoja!
On mielipiteitä ja paljon erilaisia "totuuksia", mutta -
on tärkeätä löytää vastaukset elämälleen juuri Jumalan sanasta.
Kyse ei ole mistä tahansa sanasta, vaan Jumalan sanasta.
Kerroit Jumalan sanan johtaneen sinua elämäsi vaikeina hetkinä.
Välillä luullaan, että uskoon tulon jälkeen kaikki sujuu ja on helppoa.
Mutta vaikeita hetkiä ja valintoja on myös ollut. Kertoisitko niistä.
Kivuliain oppituntini on liittynyt kuuliaisuuteen Jumalan sanalle.
Myös uskova voi väsyä työtä tehdessään - niin kävi minulle.
Tein työtä yli voimavarojeni, josta seurasi kunnon loppuunpalaminen.
Voin syyttää siitä vain itseäni, sillä ollessani rukouksessa,-
Jumala oli kehoittanut lepäämään.
Ajattelin kuitenkin pärjääväni, enkä kuunnellut Jumalaa.
Tästä seurasi kivulias oppitunti.
Syvimmällä ollessani, luulin taivaaseen lähdön olevan jo ovella.
Kaikki oli kuin maahan poljettu, niin uskoni kuin terveytenikin.
Luulin todella loppuni koittaneen.
Mutta vähitellen Jumalan tukemana, sain rukous- ja lääkäriapua.
Jumalan avulla nousin jaloilleni.
Jobin sanoin "Korvakuulolta vain olin sinusta kuullut, -
mutta nyt on silmäni sinut nähnyt."
Kuin psalmissa, Jumala auttoi minut kuoleman varjon laaksosta.
Hänelle kaikki on mahdollista, vaikka elämä on mielestämme loppu.
Jumala on voimallinen!
Ja sen huomaa sinusta! Silmäsi säteilevät ja kasvosi hymyilevät.
Jumala auttoi ja virvoitti sinua.
Ulospäin ei näy merkkiäkään menneistä murheista.
Vaikka oppitunti teki kipeätä,-
on Jumala hyvä isämme, joka yritti varoittaa sinua antaen ohjeita.
Mutta vaikka olemmekin jääräpäisiä, on Jumala silloinkin armollinen.
Siitä on ihana kuulla.
Seuraavakin aiheemme saa silmäsi säteilemään ja hymyn huulille!
Olet ihan kohta menossa naimisiin.
On alkamassa uusi elämänvaihe, josta voin myös kertoa.
Koko uskossaoloni ajan, eli -
14 pitkää vuotta kaipasin ja rukoilin itselleni puolisoa.
Raamatun mukaan, pitkä odotus sairastuttaa sydämen.
Monet avioliittoa kaipaavat nuoret naiset tietävät sen tunteen.
Oli vaikeata katsoa ystävieni ja sisareni onnellista avioitumista.
Toki se on ihanaa! Ja siksi sanoin: "Jumala, sitä minäkin haluan."
Piti vain odottaa. Mutta Jumala antoi lahjaksi sanansa: -
"Odota, niin saat syödä maan hyvyyttä."
Jumalan suunnitelma on aina paras!
Nyt olemme kihloissa, ja tunnen ajan olevan juuri oikea ja sopiva.
Kaikki on ollut tarpeen kypsyäkseni ihmisenä ja kypsyäkseni Jumalassa.
Haluan rohkaista ymmärtämään,-
että kaikelle on Jumalan aika, eikä Hän myöhästy koskaan.
Nyt ymmärrät paremmin myös toisia.
Jumala kääntää tilanteet eduksemme.
Ollessamme keskellä tilannetta, emme aina ymmärrä sitä.
Ehkä olemme tilanteessa siksi, että Jumala haluaa meidän -
kulkevan jonkun toisen rinnalla. Oletko huomannut sellaista?
Kyllä olen. Voin omalta osaltani todistaa ja olla empaattinen.
Olen ymmärtäväinen, enkä tuomitse.
Minultakin kysyttiin, miksi minun iässäni ei ole miestä eikä lapsia.
Tuollaisia kysymyksiä ei saa tehdä! Ei pidä kysyä miksi, miksi,...
Kysymykset on tehty ajattelematta,-
mutta ne voivat todella satuttaa.
Avioliitto ja perheen perustaminen voi joskus olla arka puheenaihe.
Kuinka Jumala johdatti sinua tässä kaikessa? Kertoisitko siitä.
Monet vastaavassa tilanteessa olevat -
yrittävät ratkaista tilanteensa erilaisin, inhimillisin keinoin -
löytääkseen lopulta sen oikean.
Pitikö sinun nähdä paljon vaivaa, vai oliko se puhtaasti Jumalan työ?
Jumala ohjasi ja antoi lahjan.
Tärkeintä on, että etsimme ensin Jumalan valtakuntaa, niin -
kaikki muukin meille annetaan.
Kuljetaan tietämme luottavaisesti ja rauhassa Jumalan kanssa.
Naimattomana voi palvella, iloita ja kehittää itseään.
Sisälläni kasvoi suuri rakkaus Israelia kohtaan, ja v. 2006 -
sain mahdollisuuden käydä siellä.
Sydämeni täyttyi myötätunnosta Israelia ja sen kansaa kohtaan.
Rakastuin heti kauniiseen hebrean kieleen, jota -
aloin opiskella Virossa v. 2011. Israelin valtion stipendillä,-
olen 2 kertaa käynyt opiskelemassa Haifan yliopistossa.
Viime kesänä Haifassa, sain kutsun Israelin vanhimpaan seurakuntaan,-
jossa tutustuin tulevaan mieheeni.
Jumalan tiet ovat ihmeelliset!
Jumalalla on aina useita tavoitteita ja päämääriä meidän varallemme.
Häneltä saamasi rakkaus Israelia kohtaan voi johtaa vaikka mihin.
Mitkä odotat tulevaisuudelta, ja mikä osa Israelilla on siinä?
Haluaisin jotenkin palvella omilla kyvyilläni ja lahjoillani.
Olen pari kertaa toiminut vapaaehtoisena lehtimajajuhlissa.
Haluan käyttää Jumalalta saamiani lahjoja.
Myös tuleva mieheni todistaa ja puhuu mielellään Jeesuksesta.
Rukoilemme johdatusta, sillä molem- mat haluamme palvella Jumalaa.
Juutalaiset tarvitsevat Jumalaa kuten muutkin kansat.
Tänä päivänä uutisoidaan paljon Lähi-idän ja maailman tapahtumista.
Tunnet Raamatun hyvin, joten -
miten meidän kristittyinä tulisi suhtautua Lähi-itään ja Israeliin?
Israel on Jumalan silmäterä, johon kaikkien katseet ovat suunnatut.
Mutta Jumalalla on koko maailma hallinnassaan - niin myös Israel.
Israelin kansa kaipaa pelastajaa, sillä kaikki eivät tunne Häntä.
Virossa ajattelemme tilanteen siellä olevan hyvin kriittinen,-
mutta juutalaiset itse ovat olosuhteisiin tottuneet.
Kun Syyrian tilanne muuttui levottomaksi, yliopistolla -
myös meille jaettiin kaasunaamarit.
Heille tämä on tavallista, mutta virolaisille outoa, sillä -
olemme tottuneet elämään vakaassa ympäristössä.
Media näyttää meille yhdenlaista kuvaa, Jumala näyttää ihan muuta.
Koko maailma on Jumalan kädessä ja hallinnassa, kuten sanoit.
Samalla meille on annettu suuri vastuu pyrkiä päämääräämme -
ja suorittaa tehtävämme, aivan kuten sinä olet nyt tekemässä.
Olet ottamassa rohkeita askelia pitkin Jumalan osoittamaa tietä.
Se antaa iloa ja tuo rauhaa.
Rukoilisitko tämän kipeän aiheen puolesta, sillä on paljon -
aviopuolisoa etsiviä nuoria naisia ja miehiä.
Rukoillaan heille Jumalan johdatusta ja rauhaa.
Pyhä Jumala, on hyvä tulla taas eteesi poikasi Jeesuksen nimessä.
Kiitämme ennen kaikkea Jeesuksesta, pelastajastamme ja lunastajastamme.
Kiitos, että valitsit meidät, ja että saamme kutsua nimellä "Isä".
Rakastat kaikkia, omaksi kuvaksesi luomiasi ihmisiä,-
etkä tee eroa lastesi välillä, vaan haluat kutsua jokaisen.
Pyhä Jumala, haluan siunata kuulijoitamme ja katsojiamme.
Kosketa rakkaudella heidän sydämiään, anna tuntea hyvyyttäsi.
Rukoilen erityisesti niiden naisten ja miesten puolesta, jotka -
ikävöivät sopivaa puolisoa.
Kaipaus on sinulta, sillä sinä loit meidät mieheksi ja naiseksi.
Jokaisella asialla on oma aikansa.
Anna miehille ja naisille kärsivällisyyttä odottaa -
sinulta sitä oikeaa ja parasta, sekä etsiä ja rakastaa sinua.
Kaiken muun annat kaupan päälle.
Olet kaikista rakkain. Lupaa, että voit aina olla sitä jokaiselle.
Jeesuksen nimessä, Aamen.
Aamen. Ihanaa voida seurustella ja puhua Jumalan kanssa,-
sekä tuoda Hänelle toiveemme, kaipauksemme ja ajatuksemme.
Ja Jumala kuulee meitä!
Hän ei ainoastaan kuuntele jossakin hiljaa, vaan -
Hän puhuu meille antaen vastauksia, neuvoja ja johtolankoja.
Mikä osa rukouksella on elämässäsi?
Mitä rukous sinulle merkitsee?
Rukous on ihan yksinkertaista seurustelua Taivaan Isän kanssa.
Kiireisinä aamuina en ole aina ehtinyt keskittymään rukoukseen.
Nykyään rukoilen aamuisin Skypen välityksellä kihlattuni kanssa,-
hän Israelissa ja minä Virossa. Joskus luemme myös Raamattua.
Saatamme rukoilla eri syistä yhdessä myös päivällä, mutta -
rukoilla voi missä vain ilman, että tarvitsisi erikseen mennä jonnekin.
Jos pelkään, sanon: "Jeesus, auta minua." Rukoilla voi pitkin päivää.
Kyseessä on valtava etuoikeus!
Ajatella, että voin mennä Taivaan Isän, maan ja -
taivaan luojan sekä kuninkaan eteen - ja se on etuoikeuteni!
Yhdessäkään tilanteessa ei tarvitse olla yksin, sillä -
Jumala on olemassa ja Hän kulkee rinnallamme.
Hän haluaa meidän tietävän sen! Meidän ei siis tule pelätä mitään.
Varsinkin näinä aikoina on tärkeätä tiedostaa, että -
Hän on koko ajan kanssamme, eikä milloinkaan hylkää meitä.
Hän on antanut meille Raamatun, eli oman sanansa, johon tukeutua.
Onko joku Raamatun kohta puhutellut sinua erityisesti viime aikoina?
Mieleeni tulee Roomalaiskirje.
Eli Room. 8:38-39.
"Sillä minä olen varma siitä, ettei kuolema eikä elämä, ei enkelit -
eikä henkivallat, ei nykyiset eikä tulevaiset, ei voimat, ei korkeus -
eikä syvyys, eikä mikään muu luotu voi meitä erottaa Jumalan -
rakkaudesta, joka on Kristuksessa Jeesuksessa, meidän Herrassamme."
Mikään maan päällä ei voi erotaa meitä Jumalan rakkaudesta!
Kristus on auttajamme, vartijamme ja kaiken perusta.
On hämmästyttävää, kuinka Jumala onkaan kanssamme!
Tuo sama Raamatun kohta oli nimittäin minunkin sydämelläni.
Näin se on. Mikään ei todellakaan erota meitä Jumalan rakkaudesta.
Raamatun mukaan, on Jumalan rakkaus -
valettu meihin Pyhässä Hengessä.
Kaikki olemassaoleva on Jumalan lahjaa!
Kuinka Jumala mahtaakaan kaivata sitä, että näkisimme tämän totena.
Oleellista on pysyä sille avoimena.
Kuinka ihanaa olikaan jutella kanssasi!
Jumala on antanut meille paljon tehden jokaisen elämästä rikkaan.
Toivon koko sydämestäni, että kaikki -
Jumalan sinulle antamat unelmat täyttyisivät joka päivä.
Rakas katsoja. Kiitos, kun vietit tämän ajan kanssamme.
Puhuimme Gean kanssa Jumalan uskollisuudesta,-
johdatuksesta ja rakkaudesta. Ne kaikki ovat myös sinua varten.
Sinäkin olet Jumalan silmäterä!
Lisäksi olet kallisarvoinen lahja.
Usko, että Jumala haluaa johdattaa sinua, kuten Geaa ja minuakin.
Ryhdy etsimään Jumalaa! Kun etsimme Häntä ensin, -
saamme kaiken muun kaupan päälle.
Jumalan rauha jääköön kanssasi.
Suomennos: Irene Tarkka